Source: https://www.riigiteataja.ee/akt/129122011127
Timestamp: 2019-11-13 21:28:36+00:00
Document Index: 4926893

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 258', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10']

Eestist eemalviibimise registreerimise kord – Riigi Teataja
Eestist eemalviibimise registreerimise kord
Eestist eemalviibimise registreerimise kord - sisukord
§ 1 Taotluse esitamine ja menetlusse võtmine
§ 2 Taotlusele ja taotlusele lisatavatele dokumentidele esitatavad nõuded
§ 3 Toimingute ja haldusaktide teatavaks tegemine
2 EESTIST EEMALVIIBIMISE REGISTREERIMINE JA TAOTLEMISEL ESITATAVAD DOKUMENDID
§ 4 Eestist eemalviibimise registreerimise tähtaeg
§ 5 Taotlemisel esitatavad dokumendid
§ 6 Eestist eemalviibimise registreerimise taotluse läbivaatamise tähtaeg
§ 7 Eestist eemalviibimise registreerimise taotluse rahuldamata jätmine
§ 8 Eestist eemalviibimise registreerimise kehtetuks tunnistamine
3 EESTIST EEMALVIIBIMISE REGISTREERIMISEL ESITATAVAD ANDMED
§ 9 Taotluses esitatavad andmed
§ 10 Vormi kehtestamine
RT I, 29.12.2011, 127
Vastu võetud 19.07.2010 nr 31
RT I 2010, 57, 379
Määrus kehtestatakse «Välismaalaste seaduse» § 258 lõigete 1 ja 2 alusel.
§ 1. Taotluse esitamine ja menetlusse võtmine
(1) Eestist eemalviibimise registreerimise vormikohane taotlus (edaspidi taotlus) esitatakse Politsei- ja Piirivalveametile.
(3) Taotlus võetakse menetlusse taotluse Politsei- ja Piirivalveametis esitamise päeval.
(4) Kui taotleja jätab taotluses esitamata nõutud andmed või ei esita kõiki nõutavaid dokumente või kui taotlus ei vasta määruses sätestatud nõuetele või on taotluses muid puudusi, määrab Politsei- ja Piirivalveamet taotlejale puuduste kõrvaldamiseks mõistliku tähtaja, selgitades, et kui puudusi ei kõrvaldata, jäetakse taotlus läbi vaatamata.
(5) Puuduste kõrvaldamise ajaks taotluse menetlustähtaeg peatub.
§ 2. Taotlusele ja taotlusele lisatavatele dokumentidele esitatavad nõuded
(3) Kui taotlusele lisatakse dokumendi koopia, kinnitab taotleja oma allkirjaga koopia igal andmetega leheküljel, et koopia vastab originaaldokumendile, see ei sisalda valeandmeid ja seda ei ole võltsitud. Allkirjale lisatakse taotleja nimi ja allkirja andmise kuupäev.
§ 3. Toimingute ja haldusaktide teatavaks tegemine
Eestist eemalviibimise registreerimise taotluse rahuldamisest või rahuldamata jätmisest, taotluses esinevatest puudustest, registreerimise kehtetuks tunnistamisest või taotluse läbivaatamata jätmisest teavitatakse taotlejat viivitamata «Välismaalaste seaduses» sätestatud korras.
2. peatükk EESTIST EEMALVIIBIMISE REGISTREERIMINE JA TAOTLEMISEL ESITATAVAD DOKUMENDID
§ 4. Eestist eemalviibimise registreerimise tähtaeg
Politsei- ja Piirivalveamet võib välismaalase Eestist eemalviibimise registreerida kuni kaheks aastaks, sõltuvalt välismaalase Eestist eemalviibimise kavandatavast kestusest ja põhjustest, kuid mitte kauemaks kui välismaalase elamisloa kehtivusaeg.
§ 5. Taotlemisel esitatavad dokumendid
2) Eestist eemalviibimise põhjust ja asjaolu tõendav dokument.
(2) Kui taotlus esitatakse posti teel, lisatakse koopia isikut tõendava dokumendi isikuandmetega lehekülgedest.
§ 6. Eestist eemalviibimise registreerimise taotluse läbivaatamise tähtaeg
(1) Kui taotlus esitatakse isiklikult Politsei- ja Piirivalveametile, vaatab Politsei- ja Piirivalveamet taotluse läbi ja teeb otsuse taotluse rahuldamise või selle rahuldamata jätmise kohta viivitamata.
(2) Kui taotlus esitatakse posti teel, vaatab Politsei- ja Piirivalveamet taotluse läbi ja teeb otsuse taotluse rahuldamise või selle rahuldamata jätmise kohta hiljemalt taotluse Politsei- ja Piirivalveametisse saabumise päevale järgneval tööpäeval.
§ 7. Eestist eemalviibimise registreerimise taotluse rahuldamata jätmine
Taotlus jäetakse rahuldamata ja välismaalase Eestist eemalviibimist ei registreerita järgmistel juhtudel:
1) taotleja soovib eemalviibimist registreerida tagasiulatuvalt;
2) taotleja on oma Eestist eemalviibimise registreerinud ja eemalviibimise registreerimise aluseks olnud põhjus ja asjaolud ei ole muutunud.
§ 8. Eestist eemalviibimise registreerimise kehtetuks tunnistamine
Politsei- ja Piirivalveamet tunnistab välismaalase Eestist eemalviibimise registreerimise kehtetuks järgmistel juhtudel:
1) Eestist eemalviibimise registreerimise aluseks olnud põhjus ja asjaolud on muutunud;
2) välismaalase isikliku sooviavalduse alusel.
3. peatükk EESTIST EEMALVIIBIMISE REGISTREERIMISEL ESITATAVAD ANDMED
§ 9. Taotluses esitatavad andmed
1) isikuandmed (Eesti isikukood, eesnimed, perekonnanimi, endised perekonnanimed, sünniaeg, sünnikoht, sugu, kodakondsus);
6) andmed välisriigi reisidokumendi kohta (reisidokumendi liik, number, väljaandja, väljaandmise aeg ja kehtivusaja lõppemise aeg);
§ 10. Vormi kehtestamine
Kehtestada «Eestist eemalviibimise registreerimise taotlus» vorm (lisa).